Jeg har mødt Ulf Gregers Andersen. Ham som vi grinte af i torsdags.

Først skal vil lige have konteksten:

I torsdags opdagede Christian Mongaard et interview fra Aftenshowet onsdag d. 13. juni, hvor Ulf Gregers Andersen var inviteret i studiet for at fortælle om sin stævning af DR i sagen om Rytteriets satireudgave af Der er noget i luften skrevet af Ulfs Morfar Vilhelm Gregersen. Mongaard og Line Holm Nielsen fik indslaget sat i rotation på Twitter:

Det er eddermukkemig sjovt: dr.dk/TV/se/aftensho… — Christian Monggaard (@monggaard) juni 14, 2012

Ubetaleligt: Se manden, der er stødt over penis-omskrivning (selv en af Snobberne?) RT @monggaard: eddermukkemig sjovt: dr.dk/TV/se/aftensho… — Line Holm Nielsen (@LineHolm1) juni 14, 2012

Se interviewet her:



Interviewet er uendelig morsomt, og Ulf minder om Rytteriets karakterer i sketchen om snobberne fra nordsjælland. Der blev på Twitter og Facebook kommenteret lystigt på hans kommentarer om Dronningen og det knap så ærbare portræt af hende, og Ulfs kobling til den kongetro og kulturinteresserede Hr. Møllers bortgang og at ældre mennesker kan dø af den slags satire. Det er også virkelig morsomt, og Ulf virker noget verdensfjern. Nuvel.

Strøm!

I lørdags var jeg til et arrangement på Nørrebro. Jeg undrer mig over at der er flere deltagere, som går og nynner lidt af Der er noget i luften. Min undren bliver forløst da jeg kigger op, og siger hej til næste mand i køen. Han virker sært bekendt, og det går hurtigt op for mig at det må være ham fra Aftenshowet. Jeg spørger, og han bekræfter: “Ja, det er jo min store sag”. (Ja, han taler med samme affekterede Gentofteaccent).

Senere på aftenen kommer min ven Mads til at sidde ved siden af Ulf og Bent (en af de andre deltagere) og de sidder og taler om sagen. Det er her det bliver mindblowing sjovt! Ulf fortæller gladeligt om interviewet, og han nyder opmærksomheden omkring sin person og sagen.

Et uddrag samtalen, refereret af Mads:

Ulf: Ja, jeg var jo inviteret i Aftenshowet og skulle tale med hende Louise Wolff. Bent: Hun er en sød pige! Ulf: Ja, sød pige, meget sød! Og så mødte jeg [d]jokeren – eller jokeren – på vej ind i studiet, og han fortalte mig at når jeg nu skulle på live fjernsyn, så havde jeg jo også mulighed for at tage noget strøm på dem. Flink fyr! Ja, og hende Louise Wolf ville jo gerne have mig ind og fortælle om min sag, og min følelser omkring denne her krænkelse af min morfars sang. Men det synes jeg nu blev lidt for kedeligt, så jeg fulgte Jokerens råd om at give Louise Wolff noget strøm.

Ulf fortæller lystigt videre, hvordan historien med Dronningens portræt, Hr. Møllers bortgang og hvordan andre ældre mennesker dør af satire de ikke forstår, i virkeligheden bare var noget han sad og fandt på for at gøre det hele lidt sjovere!

Det er virkelig metasjovt på den helt fantastiske måde. Vi sad og grinte af Ulf og hans noget uforståelige kobling. Men i virkeligheden så tog han strøm på alle os, som morede os storartet på hans bekostning.

Det er så well played Ulf – jeg er en stor fan!

Turn on the love.